|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,  upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 4608; F: +381 21 456 217  [ounz@vojvodina.gov.rs](mailto:ounz@vojvodina.gov.rs) | |
|  | KLASA: 128-401-5605/2022-05 | DATUM: 27.05.2022.godine |

Na temelju članka 11. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Sl. list APV“, broj: 8/2019), članaka 15. i 16. stavka 5. u vezi s člankom 24. stavkom 2. i člankom 37. stavkom 5. Pokrajinske skupštinske odluke o pokrajinskoj upravi („Sl. list APV“, broj: 37/2014, 54/2014 – dr. propis, 37/2016 , 29/2017 , 24/2019, 66/2020 i 38/2021), i prijedloga za dodjelu proračunskih sredstava po javnom natječaju za organizaciju regionalnih kviz natjecanja "Koliko se poznajemo" – četrnaesti ciklus u 2022. godini, klasa 128-401-5605/2022-05 od 18.05.2022. godine, natječajnog povjerenstva za provedbu postupka dodjele proračunskih sredstava na temelju Javnog natječaja za organizaciju regionalnih kviz natjecanja "Koliko se poznajemo" – četrnaesti ciklus u 2022. godini, pokrajinski tajnik za obrazovanje, propise, upravu i nacionalne manjine – nacionalne zajednice, donosi

**Rješenje**

**o dodjeli proračunskih sredstava po Javnom natječaju za organizaciju regionalnih kviz natjecanja "Koliko se poznajemo" – četrnaesti ciklus u 2022. godini**

**I.**

Na temelju Javnog natječaja za organizaciju regionalnih kviz natjecanja "Koliko se poznajemo" – četrnaesti ciklus u 2022. godini, raspisanog dana 28.04.2022. godine pod klasom 128-401-5605/2022-05, koji je objavljen u „Službenom listu AP Vojvodine“ broj 20/2022, dana 05.05.2022. godine, sredstva se dodjeljuju sljedećim podnositeljima prijave:

|  |  |  |  |  |
| --- | --- | --- | --- | --- |
| **Podnositelj prijave** | **Naseljeno mjesto** | **Iznos za dodjelu** | **Klasa predmeta** | **Broj**  **bodova** |
| Centar za stručno usavršavanje zaposlenih u obrazovanju | Sombor | 155.000,00 | 128-401-5605/1.5.2022. | 22 |
| Osnovna škola „23. oktobar“ | Srijemski Karlovci | 85.000,00 | 128-401-5605/3.5.2022. | 19 |
| Kulturno obrazovni centar Thurzó Lajos | Senta | 25.000,00 | 128-401-5605/2.5.2022. | 15 |

**II.**

Ovo rješenje o izboru programa/projekata objavljuje se na službenoj mrežnoj stranici Pokrajinskog tajništva.

**Obrazloženje**

Na temelju članka 11. u vezi s člancima 24. i 26. Pokrajinske skupštinske odluke o proračunu Autonomne Pokrajine Vojvodine za 2022. godinu („Sl. list AP Vojvodine“, broj: 54/2021 i 7/2022 - rebalans) i članka 7. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Službeni list APV“, broj: 8/2019), Pokrajinsko tajništvo za obrazovanje, propise, upravu i nacionalne manjine – nacionalne zajednice, je dana 28.4.2022. godine, raspisalo Javni natječaj za organizaciju regionalnih kviz natjecanja "Koliko se poznajemo" – četrnaesti ciklus u 2022. godini, pod klasom 128-401-5605/2022-05

Pokrajinskom skupštinskom odlukom o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Službeni list APV“, broj: 8/2019) uređuju se namjena, način i postupak za dodjelu proračunskih sredstava za sufinanciranje programa i projekata za unapređivanje položaja nacionalnih manjina – nacionalnih zajednica i razvoj multikulturalizma i tolerancije na teritoriju Autonomne Pokrajine Vojvodine.

Navedena sredstva se osiguravaju u proračunu AP Vojvodine i vode se na posebnom proračunskom razdjelu pokrajinskog tijela uprave nadležnog za područje nacionalnih manjina − nacionalnih zajednica.

Na temelju Natječaja provedenog sukladno člancima 24. i 26. Pokrajinske skupštinske odluke o proračunu Autonomne Pokrajine Vojvodine za 2022. godinu („Sl. list AP Vojvodine“, broj: 54/2021 i 7/2022 - rebalans) i opsega osiguranih sredstava za navedene namjene, utvrđenih člankom 11. iste Odluke, obavlja se raspodjela sredstava prema prispjelim prijavama na Natječaj.

Člankom 15. Pokrajinske skupštinske odluke o pokrajinskoj upravi („Sl. list APV“, broj: 37/2014, 54/2014 – dr. propis, 37/2016, 29/2017, 24/2019, 66/2020 i 38/2021) utvrđeno je da radi izvršavanja zakona, drugih propisa i općih akata Republike Srbije, propisa Skupštine i Pokrajinske vlade, pokrajinska tijela uprave donose propise i pojedinačne akte, kad su za to ovlaštena, a člankom 16. stavkom 5. iste Odluke, da se rješenjem odlučuje o pojedinačnim stvarima, sukladno propisima. Sukladno članku 24. stavak 2, pokrajinski tajnik predstavlja pokrajinsko tajništvo, organizira i osigurava obavljanje poslova na učinkovit način, donosi akta za koja je ovlašten, formira povjerenstva i radne skupine radi obavljanja složenijih poslova iz djelokruga Tajništva i odlučuje o pravima, dužnostima i odgovornostima zaposlenika. Člankom 37. stavak 5. utvrđeno je da Pokrajinsko tajništvo za obrazovanje, propise, upravu i nacionalne manjine ‒ nacionalne zajednice, sukladno zakonu, obavlja poslove pokrajinske uprave koji se odnose na pripremu akata za Skupštinu ili Pokrajinsku vladu, a kojima se, između ostalog: doprinosi razvoju interkulturalizma, afirmacije multikulturalizma, tolerancije i suživota nacionalnih manjina ‒ nacionalnih zajednica koje žive na teritoriju AP Vojvodine; brine o ostvarivanju prava u području ljudskih prava i prava pripadnika nacionalnih manjina ‒ nacionalnih zajednica i utvrđuju dodatna prava pripadnika nacionalnih manjina ‒ nacionalnih zajednica; osiguravaju sredstva za financiranje, odnosno sufinanciranje nacionalnih vijeća nacionalnih manjina, udruga i organizacija nacionalnih manjina ‒ nacionalnih zajednica, kao i unapređivanje ostvarivanja prava pripadnika nacionalnih manjina ‒ nacionalnih zajednica s teritorija AP Vojvodine.

Natječajno povjerenstvo za provedbu postupka dodjele proračunskih sredstava na temelju Javnog natječaja za organizaciju regionalnih kviz natjecanja "Koliko se poznajemo" – četrnaesti ciklus u 2022. godini, osnovana je rješenjem klasa 128-401-5605/2022-05 od 17.05.2022. godine. Povjerenstvo je zasjedalo 18.05.2022. godine i nakon razmatranja i vrednovanja prijava, utvrdilo je listu vrednovanja, bodovanja i rangiranja prijavljenih podnositelja prijava koja je objavljena se na zvaničnoj internetskoj stranici Pokrajinskog tajništva 18.05.2022.godine. Sudionici Natječaja imali su pravo prigovora na listu vrednovanja i rangiranja prijavljenih programa/projekata u roku od 8 dana od dana njezine objave. Nakon isteka roka za podnošenje prigovora, Natječajno povjerenstvo je uputila prijedlog pokrajinskom tajniku za donošenje konačnog rješenja za dodjelu sredstava po Javnom natječaju za organizaciju regionalnih kviz natjecanja "Koliko se poznajemo" – četrnaesti ciklus u 2022. godini.

Sukladno navedenom, a u vezi s člankom 11. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Službeni list APV“, broj: 8/2019), na prijedlog Natječajnog povjerenstva za provedbu postupka dodjele proračunskih sredstava na temelju Javnog natječaja za organizaciju regionalnih kviz natjecanja "Koliko se poznajemo" – četrnaesti ciklus u 2022. godini, pokrajinski tajnik za obrazovanje, propise, upravu i nacionalne manjine – nacionalne zajednice, donio je rješenje kao u izreci.

Ovo rješenje je konačno.

Pokrajinski tajnik

Zsolt Szakállas